Document ID: 31992R3714

Komisjoni määrus (EMÜ) nr 3714/92,
22. detsember 1992,
millega muudetakse kodulinnulihaturu ühist korraldust käsitlevaid määrusi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta [1] (viimati muudetud määrusega (EMÜ) nr 3209/89 [2]), eriti selle artikli 2 lõiget 1,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta [3] (viimati muudetud määrusega (EMÜ) nr 1235/89 [4]), eriti selle artikli 5 lõiget 3 ja artikli 9 lõiget 3,
võttes arvesse nõukogu 16. detsembri 1991. aasta määrust (EMÜ) nr 3763/91, mis käsitleb teatavate põllumajandustoodete suhtes erimeetmete rakendamist Prantsuse ülemeredepartemangude kasuks, [5] eriti selle artikli 4 lõiget 5,
võttes arvesse nõukogu 15. juuni 1992. aasta määrust (EMÜ) nr 1600/92 Assooride ja Madeira teatavate põllumajandustoodete suhtes rakendatavate erimeetmete kohta, [6] eriti selle artiklit 10,
võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte teatavate põllumajandustoodete suhtes rakendatavate erimeetmete kohta, [7] eriti selle artikli 4 lõiget 4,
ning arvestades, et:
komisjoni 14. juuli 1992. aasta määrust (EMÜ) nr 2505/92, millega muudetakse nõukogu tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 [8] I ja II lisa, kehtib alates 1. jaanuarist 1993 alajaotus CN-koodi alamrubriigis 010511, mis hõlmab eluslinde liigist Gallus domesticus kaaluga mitte üle 185 grammi, ning CN-koodi alamrubriigis 020731, mis hõlmab värsket või jahutatud rasvast maksa;
käesolevas määruses sätestatud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Muna- ja kodulinnulihatooteid, mille suhtes määratakse eksporditoetused eelnevalt kindlaks, käsitleva komisjoni 26. veebruari 1973. aasta määruse (EMÜ) nr 572/73 [9] lisas asendatakse CN-kood 01051100 CN-koodiga 010511.
2. Määruse (EMÜ) nr 2777/75 artikli 1 lõikes 1 ja artikli 5 lõikes 2 asendatakse CN-kood 02073100 CN-koodiga 020731.
3. Komisjoni 29. oktoobri 1975. aasta kodulinnulihalt impordimaksu ja lüüsihinna arvutamise eeskirja käsitleva määruse (EMÜ) nr 2778/75 [10] I ja II lisas asendatakse CN-kood 01051100 CN-koodiga 010511.
4. Komisjoni 20. detsembri 1979. aasta määruse (EMÜ) nr 3011/79, millega määratakse kindlaks koefitsiendid muude toodete põhjal valmistatud kodulinnulihatoodetelt impordimaksu arvutamiseks ja tunnistatakse kehtetuks määrus nr 199/67/EMÜ, [11] lisas asendatakse CN-kood 02073100 CN-koodiga 020731.
5. CN-kood ex01051100 asendatakse CN-koodiga ex010511
- määruse (EMÜ) nr 3763/91 artikli 4 lõike 1 punktis f,
- määruste (EMÜ) nr 1600/92 ja nr 1601/92 artikli 4 lõike 1 punktis d,
- nõukogu 30. juuni 1992. aasta määruse (EMÜ) nr 1726/92 Assooride ja Madeira muna- ja kodulinnulihasektori toodetega varustamist käsitlevate erimeetmete üksikasjaliku rakenduseeskirja sätestamise kohta [12] lisas,
- nõukogu 30. juuni 1992. aasta määruse (EMÜ) nr 1729/92 Kanaari saarte muna- ja kodulinnulihasektori toodetega varustamist käsitlevate erimeetmete üksikasjaliku rakenduseeskirja sätestamise kohta [13] III lisas,
- nõukogu 29. septembri 1992. aasta määruse (EMÜ) nr 2826/92 Prantsusmaa ülemeredepartemangude muna-, kodulinnuliha- ja küülikusektori toodetega varustamist käsitlevate erimeetmete üksikasjaliku rakenduseeskirja sätestamise kohta [14] lisas.
Artikkel 2
Käesolev määrus jõustub 1. jaanuaril 1993.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 1992

Labels: 17
6